
1. EUROOPAN PARLAMENTIN PÄÄTÖSEHDOTUS
vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2024, pääluokka VII – Alueiden komitea
(2025/2152(DEC))
Euroopan parlamentti, joka
–	ottaa huomioon Euroopan unionin yleisen talousarvion varainhoitovuodeksi 2024[footnoteRef:2], [2:  EUVL L 207, 22.2.2024, s. 1, ELI: http://data.europa.eu/eli/budget/2024/207/oj.] 

–	ottaa huomioon Euroopan unionin konsolidoidun tilinpäätöksen varainhoitovuodelta 2024 (COM(2025)0359 – C10‑0152/2025)[footnoteRef:3], [3:  EUVL C, C/2025/4944, 13.10.2025, ELI: http://data.europa.eu/eli/C/2025/4944/oj.] 

–	ottaa huomioon alueiden komitean vuosikertomuksen vastuuvapauden myöntävälle viranomaiselle vuonna 2024 toimitetuista sisäisistä tarkastuksista,
–	ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2024 sekä toimielinten vastaukset[footnoteRef:4], [4:  EUVL C, C/2025/5409, 8.10.2025, ELI: http://data.europa.eu/eli/C/2025/5409/oj.] 

–	ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2024 koskevan lausuman[footnoteRef:5] tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta), [5:  EUVL C, C/2025/5407, 13.10.2025, ELI: http://data.europa.eu/eli/C/2025/5407/oj. ] 

–	ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
–	ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046[footnoteRef:6] ja erityisesti sen 59, 118, 260, 261 ja 262 artiklan, [6:  EUVL L 193, 30.7.2018, s. 1, ELI: http://data.europa.eu/eli/reg/2018/1046/oj.] 

–	ottaa huomioon unionin yleiseen talousarvioon sovellettavista varainhoitosäännöistä 23. syyskuuta 2024 annetun Euroopan parlamentin ja neuvoston asetuksen (EU, Euratom) 2024/2509[footnoteRef:7] ja erityisesti sen 59, 118, 266, 267 ja 268 artiklan, [7:  EUVL L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	ottaa huomioon työjärjestyksen 102 artiklan ja liitteen V,
–	ottaa huomioon talousarvion valvontavaliokunnan mietinnön (A10‑0000/2026),
1.	myöntää alueiden komitean pääsihteerille vastuuvapauden alueiden komitean talousarvion toteuttamisesta varainhoitovuonna 2024 / lykkää päätöstä vastuuvapauden myöntämisestä alueiden komitean pääsihteerille alueiden komitean talousarvion toteuttamisesta varainhoitovuonna 2024;
2.	esittää huomautuksensa oheisessa päätöslauselmassa;
3.	kehottaa puhemiestä välittämään tämän päätöksen ja siihen erottamattomasti kuuluvan päätöslauselman alueiden komitealle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

[bookmark: _Toc219213647]2. EUROOPAN PARLAMENTIN PÄÄTÖSLAUSELMAESITYS
joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2024, pääluokka VII – Alueiden komitea
(2025/2152(DEC))
Euroopan parlamentti, joka
–	ottaa huomioon päätöksensä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2024, pääluokka VII – Alueiden komitea,
–	ottaa huomioon työjärjestyksen 102 artiklan ja liitteen V,
–	ottaa huomioon talousarvion valvontavaliokunnan mietinnön (A10‑0000/2026),
A.	haluaa korostaa vastuuvapauden myöntävänä viranomaisena vastuuvapausmenettelyn yhteydessä, että unionin toimielinten demokraattista legitimiteettiä on erityisen tärkeää vahvistaa edelleen lisäämällä avoimuutta ja vastuuvelvollisuutta sekä soveltamalla tulosbudjetoinnin käsitettä ja noudattamalla henkilöresursseja koskevaa hyvää hallintotapaa;
B.	ottaa huomioon, että alueiden komitea on poliittinen edustuselin, jonka 329 jäsentä (ja 329 varajäsentä) on valittu vaaleilla unionin 27 jäsenvaltion alueilta, kaupungeista, kylistä ja kunnista, että se toimii unionin toimielinten neuvoa-antavana elimenä ja että sen tehtävänä on osallistua unionin politiikan muotoiluun ja päätöksentekoprosessiin paikallis- ja alueviranomaisten näkökulmasta ja pyrkiä samalla tekemään unionista tehokkaampi ja tuomaan sitä lähemmäs kansalaisia;
C.	ottaa huomioon, että tietyissä tapauksissa komission tai neuvoston on kuultava komiteaa, että komitea voi myös antaa lausuntoja omasta aloitteestaan ja että perussopimuksissa on vahvistettu laaja lausuntopyyntöjen ala, jolla parlamentti voi kuulla komiteaa;
D.	ottaa huomioon, että komitean toimet määritellään sen yleisen poliittisen strategian perusteella, joka on esitetty 2. heinäkuuta 2020 annetussa päätöslauselmassa sen painopisteistä vuosiksi 2020–2025[footnoteRef:8], ja ottaa huomioon, että komitea hyväksyi toimikaudelle 2020–2025 kolme poliittista painopistettä sekä niihin liittyvät kolme viestintäkampanjaa: unioni lähemmäs kansalaisia, selviytymiskykyisten alue- ja paikallisyhteisöjen luominen sekä yhteenkuuluvuuden edistäminen EU:n perusarvona; [8:  	Euroopan alueiden komitean päätöslauselma aiheesta ”Euroopan alueiden komitean painopisteet vuosina 2020–2025 – Unioni lähemmäs ihmisiä kylien, kuntien ja alueiden kautta” (EUVL C 324, 1.10.2020, s. 8).] 

E.	ottaa huomioon, että paikallis- ja alueviranomaisten osuus julkisista menoista on kolmasosa, julkisista investoinneista puolet ja verotuloista neljäsosa ja että monissa jäsenvaltioissa niillä on toimivaltaa opetuksen, talouskehityksen ja koheesion, ympäristön, sosiaalisen suojelun, terveydenhuollon ja yleishyödyllisten palvelujen kaltaisilla keskeisillä aloilla, joten paikallisen, alueellisen, kansallisen ja EU:n tason koordinointi lisää lainsäädännön legitiimiyttä, edistää sitoutumista ja auttaa ajamaan paremmin kansalaisten etuja;
F.	ottaa huomioon, että komitea pyrkii poliittiseen tavoitteeseensa eli vahvistamaan osallistumistaan unionin koko poliittiseen ja lainsäädäntösykliin ja pyrkii samalla konkretisoimaan yhteyttä unionin kansalaisiin käyttäen komitean jäseniä vahvoina mielipidevaikuttajina näiden yhteisöissä ja paikallis- ja alueviranomaisten valtakunnallisissa järjestöissä;
G.	ottaa huomioon, että tehdäkseen toiminnastaan strategisempaa ja vaikuttavampaa komitea määritti vuonna 2024 yhdeksän keskeistä painopistealaa: 1) Unionin laajentuminen ja Ukrainalle annettava tuki; 2) Demokratia ja parempi sääntely; 3) Selviytymiskyky; 4) Vihreän kehityksen ohjelma paikallistasolla; 5) Kilpailukyky, teollisuus, pk-yritykset, sääntelyhelpotukset ja yritysverotus; 6) Unionin koheesiopolitiikan toteuttamisen ja siitä tiedottamisen optimointi; 7) Maapallon kolmitahoiseen kriisiin vastaaminen; 8) Työllisyys-, tasa-arvo- ja sosiaalipolitiikka; ja 9) Unionin alueellisille innovaatioekosysteemeille antaman tuen edistäminen; 
H.	ottaa huomioon, että unionin koheesiopolitiikkaa ja -rahoitusta vuosina 2021–2027 koskeva asetus (EU) 2021/1060[footnoteRef:9], joka tuli voimaan heinäkuussa 2021, sisältää viittauksia kumppanuuden ja monitasoisen hallinnon periaatteeseen, jota komitea ja parlamentti tukevat ja johon sisältyy unionin alueiden osallistuminen;  [9:  	Euroopan parlamentin ja neuvoston asetus (EU) 2021/1060, annettu 24. kesäkuuta 2021, Euroopan aluekehitysrahastoa, Euroopan sosiaalirahasto plussaa, koheesiorahastoa, oikeudenmukaisen siirtymän rahastoa ja Euroopan meri-, kalatalous- ja vesiviljelyrahastoa koskevista yhteisistä säännöksistä ja varainhoitosäännöistä sekä turvapaikka-, maahanmuutto- ja kotouttamisrahastoa, sisäisen turvallisuuden rahastoa ja rajaturvallisuuden ja viisumipolitiikan rahoitusvälinettä koskevista varainhoitosäännöistä (EUVL L 231, 30.6.2021, s. 159, ELI: http://data.europa.eu/eli/reg/2021/1060/2024-06-30).] 

I.	ottaa huomioon, että yli neljästäsadasta kansallisesta ja alueellisesta ohjelmasta, joilla toteutetaan unionin koheesiopolitiikkaa ohjelmakaudella 2021–2027, on saatu eri rahastoista käyttöön noin 380 miljardia euroa, joiden turvin voidaan vastata unionin alueiden ja kaupunkien taloudellisiin, sosiaalisiin ja ympäristöön liittyviin haasteisiin;
J.	ottaa huomioon, että asetus (EU) 2021/241[footnoteRef:10] unionin elpymis- ja palautumistukivälineen perustamisesta tuli voimaan 19. helmikuuta 2021 ja antaa oikeusperustan enintään 672,5 miljardin euron (vuoden 2018 hintoina) varojen ja lainojen jakamiselle jäsenvaltioille vuosina 2021–2026; toteaa, että asetuksen tavoitteena on myös tukea taloudellista, sosiaalista ja alueellista yhteenkuuluvuutta ja puuttua unionin alueiden välisiin eroihin;  [10:  	Euroopan parlamentin ja neuvoston asetus (EU) 2021/241, annettu 12. helmikuuta 2021, elpymis- ja palautumistukivälineen perustamisesta (EUVL L 57, 18.2.2021, s. 17, ELI: http://data.europa.eu/eli/reg/2021/241/2024-03-01).] 

K.	ottaa huomioon, että koska komitea on varainhoitoasetuksessa tarkoitettu unionin toimielin, sen on hyväksyttävä oma tilinpäätöksensä, joka laaditaan julkissektorin kansainvälisiin tilinpäätösstandardeihin perustuvien komission tilinpitäjän hyväksymien tilinpäätössääntöjen (EU:n tilinpäätössääntö) mukaisesti ja joka viime kädessä konsolidoidaan unionin tilinpäätökseen;
1.	panee merkille, että komitean talousarvio kuuluu monivuotisen rahoituskehyksen otsakkeeseen 7 ”EU:n yleinen hallinto”, jonka kokonaismäärä vuonna 2024 oli 13,3 miljardia euroa eli 6,9 prosenttia unionin menoista; panee merkille, että vuonna 2024 komitean talousarvio oli 0,92 prosenttia monivuotisen rahoituskehyksen otsakkeen 7 määrärahoista; 
2.	toteaa, että varainhoitovuotta 2024 koskevassa vuosikertomuksessaan (jäljempänä ’tilintarkastustuomioistuimen vuosikertomus’) tilintarkastustuomioistuin tarkasti hallinnon alaan kuuluvan 70 tapahtuman otoksen eli yhtä monta tapahtumaa kuin tarkastettiin vuonna 2023; panee merkille tilintarkastustuomioistuimen myös toteavan, että hallintomenoja ovat muun muassa henkilöstö- ja eläkemenot, joiden yhteenlaskettu osuus hallintomenojen kokonaismäärästä oli vuonna 2024 noin 69 prosenttia, ja lisäksi kiinteistöihin, laitteisiin, energiaan, viestintään ja tietotekniikkaan liittyvät menot ja että sen tarkastukset ovat jo useamman vuoden ajan osoittaneet, että hallintomenoissa riski on yleisesti ottaen alhainen;
3.	panee merkille, että tarkastetuista 70 tapahtumasta 16 (23 prosenttia) sisälsi virheitä mutta että tilintarkastustuomioistuin arvioi kvantifioimiensa kolmen virheen perusteella, että virhetaso oli alle olennaisuusrajan; panee merkille, ettei tilintarkastustuomioistuimen vuosikertomuksessa havaittu erityisiä komiteaa koskevia ongelmia;
Talousarvio- ja varainhallinto
4.	panee merkille komitean vuoden 2024 toimintakertomuksesta (jäljempänä ’vuosikertomus’), että komitean lopullinen hyväksytty talousarvio vuodeksi 2024 oli 123 178 345 euroa , mukaan lukien lisätalousarvio nro 5/2024 (palkat), mikä merkitsee 6 502 953 euron (eli 5,60 prosentin) lisäystä vuoteen 2023 verrattuna; panee tyytyväisenä merkille, että komitean talousarvion maksusitoumusmäärärahojen käyttöaste oli 99,9 prosenttia vuonna 2024 (sama kuin vuonna 2023) ja että kuluvan vuoden maksumäärärahojen käyttöaste nousi vuonna 2024 91,90 prosenttiin, kun se vuona 2023 oli 91,20 prosenttia; panee lisäksi tyytyväisenä merkille, että C8‑määrärahojen (siirretty vuodelta 2023 vuodelle 2024) käyttöaste, joka oli 85 prosenttia vuonna 2023, nousi 92,20 prosenttiin vuonna 2024, ja että vuodelta 2023 vuodelle 2024 siirretyt määrärahat olivat 12 578 853 euroa, kun ne edellisenä vuonna olivat 10 540 464 euroa; antaa komitealle tunnustusta siitä, että sen talousarvion toteutusaste on vuosien mittaan ollut jatkuvasti korkea, mikä on seurausta talousarvion suunnittelun ja toteuttamisen optimoinnista, kun otetaan huomioon jatkuvat talousarviopaineet; panee tässä yhteydessä merkille komitean rakenteellisen rahoitusvajeen – erityisesti kun otetaan huomioon sen rooli innovatiivisena edelläkävijänä ja sellaisten käytäntöjen testauspaikkana, joista voisi olla hyötyä laajemmalle unionin hallinnolle, ja toteaa, että komitea tarvitsee lisäresursseja tavoitteidensa saavuttamiseksi tuloksellisesti; 
5.	panee merkille, että budjettikohdan 1 000 ”Jäsenten toimistokulut” C1-määrärahojen käyttöaste laski 76,20 prosentista vuonna 2023 vain 13,90 prosenttiin vuonna 2024; panee merkille komitean selvityksen, jonka mukaan vuoden 2024 toimistokuluja koskevat korvaukset maksettiin vuoden 2025 alussa C8-määrärahoilla; panee merkille, että komitea on puuttunut budjettikohdan 2007 (”Tilojen kunnostus”) C8-määrärahojen alhaiseen käyttöasteeseen vuonna 2023 välttämällä suurten kiinteistöhankkeiden käynnistämistä vuoden lopussa ja suorittamalla välimaksuja pitkän aikavälin hankkeista ehkäistäkseen myöhäisessä vaiheessa tulevia laskuja; panee kuitenkin merkille, että kyseisen budjettikohdan C1-määrärahojen käyttöaste laski 51,90 prosenttiin vuonna 2024, kun se vuonna 2023 oli 99,20 prosenttia, mikä johtui joidenkin komitean hissien kunnostuksen aikataulusta; 
6.	panee vuosikertomuksesta merkille, että vuoden 2024 aikana komitea teki 42 määrärahasiirtoa, joiden kokonaismäärä oli 2,7 miljoonaa euroa ja joista 37 oli sisäisiä siirtoja, joiden kokonaismäärä oli 1,1 miljoonaa euroa, ja viisi ulkoista siirtoa, joiden kokonaismäärä oli 1,6 miljoonaa euroa, joista noin miljoona euroa siirrettiin budjettikohtiin, jotka kattavat tai joilla vahvistetaan esimerkiksi pitkäaikaisista vuokrasopimuksista aiheutuvia maksuja, sisäisen kilpailun järjestämistä, tietotekniikkamenoja ja toimitilojen kunnostusta komitean ja Euroopan talous- ja sosiaalikomitean, jäljempänä ’ETSK’, käyttöön tarkoitettua mediatilaa varten; 
7.	ottaa huomioon Venäjän Ukrainaa vastaan käymän hyökkäyssodan ja panee merkille, että tässä viitekehyksessä komiteaan vaikuttivat vuonna 2024 edelleen energian, kuljetuksen ja majoituksen kustannusten nousu sekä inflaatioon liittyvät indeksointimekanismit, joilla on ollut suora tai välillinen vaikutus menoihin, jotka liittyvät muun muassa raaka-aineisiin, ulkoisiin toimeksisaajiin, energiaan, matkoihin, vuokriin sekä kiinteistöjen vuokraukseen ja kunnossapitoon; panee merkille, että vuosina 2022–2025 indeksointiin liittyvä kumulatiivinen kustannusten kasvu oli 21,50 prosenttia vuokrien ja kiinteistövuokrien ja 15 prosenttia kunnossapitoa ja turvallisuutta koskevien sopimusten osalta ja että vuosina 2022–2024 Brysseliin ja sieltä pois matkustavan jäsenen keskimääräiset kustannukset nousivat 1 200 eurosta 1 620 euroon; panee tässä yhteydessä merkille, että komitean määrärahasiirtojen määrä lisääntyi 31:stä vuonna 2023 42:een vuonna 2024 osittain kattamaan sopimukset, joihin korkea inflaatio ja indeksointi vaikuttivat; on tyytyväinen komitean ja ETSK:n yhteisiin toimiin, joiden tavoitteena on varmistaa paremmat sopimukset digitalisaation ja yhteisten hankintatoimien avulla; suhtautuu myönteisesti komitean vuonna 2024 toteuttamiin uusiin energiansäästötoimenpiteisiin, sillä niillä voidaan merkittävällä tavalla lieventää energiakustannusten nousun vaikutuksia; toteaa kuitenkin, että kaikkien unionin toimielinten on syytä parantaa talousarviohallintoaan ottamalla huomioon myös hintojen epävakauden, varsinkin energia-alalla, kun ne tekevät sopimuksia palveluntarjoajien kanssa;
8.	panee merkille, että komitean jäsenille suoritetut budjettikohdan 1004 maksut kasvoivat 7 955 968 eurosta (vuonna 2023) 8 036 613 euroon (vuonna 2024), mikä merkitsee yhden prosentin lisäystä (kun edellisvuonna lisäystä oli 20 prosenttia); panee merkille, että vuonna 2024 tehdyt maksut koskivat matkakuluja (8 231 maksua), matkapäivärahaa (4 188 maksua), kokouspäivärahaa henkilökohtaisesta osallistumisesta (7 303 maksua) ja etäosallistumista (164 maksua); panee vuoden 2023 vastuuvapautta koskevassa parlamentin päätöslauselmassa esitettyjen huomautusten vastineesta, jäljempänä 'seurantakertomus', merkille, että komitea hyväksyi vuonna 2024 tarkistetut säännöt, jotka koskevat matkakulujen ja päivärahojen maksamista komitean jäsenille ja joihin sisältyy useita toimenpiteitä, joilla pyritään vähentämään tarpeettomia kustannuksia ja hiilipäästöjä, kuten parlamentti on aiemmissa vastuuvapauspäätöslauselmissaan suosittanut; 
9.	panee merkille, että virkamatkojen talousarvio (kyseisen vuoden määrärahat) kasvoi 13,60 prosenttia vuonna 2024 ja oli 478 050 euroa, kun se vuonna 2023 oli 420 833, ja sen toteutusaste oli noin 80 prosenttia vuonna 2024 (sama kuin vuonna 2023); panee merkille, että tämä lisäys johtui siitä, että virkamatkojen määrä, joka vuonna 2023 oli 574, kasvoi 810:aan vuonna 2024, ja että näistä 268 virkamatkaa liittyi komitean 30‑vuotisjuhlan kunniaksi vuonna 2024 Monsissa järjestettyyn huippukokoukseen;
10.	panee merkille, että tulkkauspalveluihin kyseisenä vuonna osoitetut määrärahat vähenivät noin kymmenen prosenttia 4 167 miljoonasta eurosta vuonna 2024 3 737 miljoonaan euroon vuonna 2023 ja että toteutusaste vuonna 2024 oli 64,80 prosenttia, kun se vuonna 2023 oli 67,30 prosenttia; 
11.	panee merkille, että komitean nykyisten sääntöjen mukaan kiinteämääräinen etäkokouspäiväraha on 50 prosenttia sääntömääräisestä kokouspäivärahasta, josta jälkimmäinen on 367 euroa ja ensiksi mainittu 186,50 euroa indeksoinnin jälkeen; toteaa, että etäkokouspäivärahoista maksettu kokonaismäärä pysyi alhaisena aiempiin vuosiin verrattuna sen jälkeen, kun lähikokouksia alettiin jälleen suosia voimakkaasti vuonna 2023; panee kuitenkin merkille, että maksettu määrä kasvoi hieman ja oli 38 104 euroa vuonna 2024, kun se vuonna 2023 oli 32 632 euroa; panee kyselyn perusteella merkille, että vain komitean muiden kuin sääntömääräisten elinten kokouksia voidaan järjestää verkossa tai hybridimuodossa ja että etäosallistumista seurataan Interactio-alustan ja siltä ladattavien .csv-tiedostojen avulla; katsoo, että vaikka mahdollisuus osallistua etäyhteyden välityksellä on tärkeä nykyaikaisten toimielinten käytössä oleva keino, koska se vähentää kokouskustannuksia ja mahdollistaa laajemman osallistumisen, suuren yleisön on vaikea ymmärtää, että etäosallistumisesta maksetaan korvausta, vaikka sen määrää vähennettäisiin ja sen maksaminen rajoitettaisiin vain tietyntyyppisiin tapahtumiin; toteaa, että tämä pätee erityisesti, kun otetaan huomioon, että komitean jäsenille maksettava korvaus on 20 prosenttia suurempi kuin ETSK:n jäsenille etäosallistumisesta maksettava korvaus;
12.	panee kyselyn ja seurantakertomuksen perusteella tyytyväisenä merkille, että keskimääräinen maksuaika lyheni vuosien 2023 ja 2024 välillä 21,88 päivästä 18,46 päivään, vaikka käsiteltyjen laskujen määrä kasvoi edelleen; antaa komitealle tunnustusta siitä, että sähköisesti vastaanotettujen laskujen osuus oli suuri (83 prosenttia) vuonna 2024;
Sisäinen hallinto, toiminnan tuloksellisuus ja sisäinen valvonta
[bookmark: _Hlk214993480]13.	toteaa, että komitealla on keskeinen tehtävä unionin politiikan kehittämisen ja päätöksentekoprosessien edistämisessä, sillä se edustaa unionin paikallis- ja alueviranomaisten etuja unionissa, mikä näin ollen lähentää unionia kansalaisiinsa ja lisää unionin lainsäädännön demokraattista legitiimiyttä; panee vuosikertomuksen perusteella merkille, että vuoden 2024 osalta komitean tuloksellisuusraportointi perustui osana sen vuotuista toimintasuunnitelmaa 26 tavoitteeseen, joiden saavuttamista arvioitiin 87 määrällisen indikaattorin avulla; ottaa huomioon, että useimpien näiden indikaattoreiden (noin 74 prosenttia) tavoitteet saavutettiin vähintään 90-prosenttisesti, kuuden tavoitteet saavutettiin osittain (toteutustaso jäi alle 90 prosentin) ja kuuden indikaattorin tavoitteita ei saavutettu lainkaan; panee kyselyn perusteella merkille, että komitea toteutti kattavan suunnittelu- ja raportointisyklin, johon sisältyi keskitetyn riskirekisterin perustaminen ja riskinarviointi kaikkien vuoden 2024 vuotuisen toimintasuunnitelman tavoitteiden osalta; 
14.	panee merkille, että komitea hoitaa tehtäväänsä antamalla lausuntoja, jotka koskevat komission tekemiä lainsäädäntöehdotuksia (lausuntopyynnöt), ja oma-aloitteisia lausuntoja, joissa kehotetaan unionin toimielimiä toimimaan, ja päätöslauselmia, joissa esitetään komitean kannat tiettyihin aiheisiin; panee merkille, että vuonna 2024 komitea antoi 53 lausuntoa (saman verran vuonna 2023) ja neljä päätöslauselmaa (kuusi vuonna 2023); 
15.	panee tyytyväisenä merkille komitean toiminnan vaikutuksia vuonna 2024 käsittelevän kertomuksen, jäljempänä ’kertomus komitean toiminnan vaikutuksista’, perusteella komitean poliittiset saavutukset vuonna 2024 niiden kolmen poliittisen painopisteen osalta, jotka se on määrittänyt vuosiksi 2020–2025, mikä vahvistaa komitean tehtävää unionin politiikan muotoilussa alue- ja paikallistasolla; panee merkille, että komitean lausunnoissaan esittämät kannanotot ja suositukset ovat vaikuttaneet unionin keskeisiin politiikanaloihin, kuten ilmastonmuutokseen, luontoon, energiaan ja vihreään talouteen (esimerkiksi vihreän kehityksen ohjelmaa 2.0 koskeva julkaisu, joka vaikutti neuvoston päätelmiin ja komitean lausunto Euroopan parlamentin ja neuvoston asetuksesta (EU) 2024/1991[footnoteRef:11]), liikenteeseen (esimerkiksi komitean lausunto tavaraliikenteen viherryttämispaketista, joka vaikutti parlamentin asiaa koskeviin mietintöluonnoksiin) ja terveyteen (esimerkiksi komitean lausunto Euroopan parlamentin ja neuvoston asetuksesta (EU) 2025/327[footnoteRef:12], joka vaikutti lopulliseen kompromissitekstiin); toteaa lisäksi, että komitean ehdotukset vaikuttivat komission päätöksiin aloittaa 23 miljoonan euron kokeiluhanke alueiden ja kuntien yhteisrahoittamiseksi pitkäaikaistyöttömien integroimiseksi uudelleen työmarkkinoille ja käynnistää kohtuuhintaista asumista koskeva eurooppalainen suunnitelma, jossa puututaan energiaa, köyhyyttä ja kestävää asumista koskeviin kysymyksiin; panee lisäksi merkille, että Monsissa maaliskuussa 2024 pidetyssä Euroopan alueiden ja kuntien huippukokouksessa hyväksytty julkilausuma antoi oman panoksensa Eurooppa-neuvoston strategiseen ohjelmaan ja komission poliittisiin suuntaviivoihin; [11:  	Euroopan parlamentin ja neuvoston asetus (EU) 2024/1991, annettu 24. kesäkuuta 2024, luonnon ennallistamisesta ja asetuksen (EU) 2022/869 muuttamisesta (EUVL L, 2024/1991, 29.7.2024, ELI: http://data.europa.eu/eli/reg/2024/1991/oj).]  [12:  	Euroopan parlamentin ja neuvoston asetus (EU) 2025/327, annettu 11. helmikuuta 2025, eurooppalaisesta terveystietoalueesta sekä direktiivin 2011/24/EU ja asetuksen (EU) 2024/2847 muuttamisesta (EUVL L, 2025/327, 5.3.2025, ELI: http://data.europa.eu/eli/reg/2025/327/oj).] 

16.	ottaa huomioon komitean tärkeän roolin unionin lainsäädännön demokraattisen legitiimiyden lisäämisessä aktiivisella alue- ja paikallisviranomaiskoordinoinnilla ja tukee komiteaa sen pyrkimyksissä laatia entistä enemmän alueellisten vaikutusten arviointeja; panee tyytyväisenä merkille, että komitea on erilaisten paikallisten ja alueellisten verkostojen, liittoumien ja keskusten osallistumisen avulla luonut sidosryhmien kuulemista varten toimivan mekanismin, jonka kautta voidaan kerätä näkemyksiä ennen lausuntojen antamista; arvostaa sitä, että unionin ulkopuolisten kumppaneiden näkemykset otetaan huomioon myös esimerkiksi Ukrainan jälleenrakentamisen edistämiseksi perustetun kuntien ja alueiden eurooppalaisen yhteenliittymän ja Euro–Välimeri-alueen alue- ja paikallisedustajien kokouksen kautta;
17.	panee merkille, että komitea järjesti vuonna 2024 viisi alueellisten keskusten kuulemista sekä kaksi toissijaisuusperiaatetta käsittelevän asiantuntijaryhmän kuulemista ja saattoi päätökseen kaksi arviointia sekä kaksi Fit for Future -foorumin lausuntoa; kehottaa komiteaa edelleen toimittamaan hyödyllisiä ja merkityksellisiä tietoja, kuten kentältä saatuja tietoja ja analyysejä, unionin toimielimille ja muille unionin politiikoista hyötyville;
18.	panee tyytyväisenä merkille, että komitea jatkoi vuonna 2024 sellaisten toimenpiteiden toteuttamista, joilla parannetaan sen sisäistä hallinnointia ja nykyaikaistetaan sen hallintoa, virtaviivaistetaan sen prosesseja ja parannetaan kustannustehokkuutta; panee kyselyn ja vuosikertomuksen perusteella merkille vuonna 2024 saavutetun edistymisen, mitä tulee digitalisaation ja työnkulun optimointiin (esim. konekääntäminen rutiinitehtäviä varten ja Microsoft 365 -työkalujen ja SharePoint-sovelluksen käytön laajentaminen), toimintojen ja tilojen kustannussäästöihin (esim. etätulkkaus, energiansäästötoimenpiteet ja hybridityöjärjestely), tehokkuuden parantamiseen (esim. neuvottelemalla sopimukset uudelleen), sääntöjen ja menettelyjen yksinkertaistamiseen, jonka tuloksena 73:sta hankkeesta 63 saatettiin päätökseen ja menettelyjen määrää vähennettiin 20 prosentilla, sekä useat muut toimet komitean hallinnon nykyaikaistamista koskevan Going for IMPact! -suunnitelman yhteydessä;
19.	panee kyselyn ja vuosikertomuksen perusteella merkille toimenpiteet, joita komitea on toteuttanut yksinkertaistetun mutta vahvan sisäisen valvontaympäristön luomiseksi; toteaa, että vuoden 2024 sisäisen valvonnan itsearvioinnissa keskityttiin varainhoitoon ja komitean talousarvion toteuttamisesta vastaavien kannalta merkityksellisimpiin sisäisen valvonnan näkökohtiin; panee tyytyväisenä merkille, että komitea sai päätökseen yli 500 arkaluonteisen toimen seulonnan, jota seurasivat lieventävät toimenpiteet, valvontamekanismit ja liikkuvuutta koskevien sääntöjen hyväksyminen vuonna 2024; panee merkille, että komitean sisäisen valvontaympäristön tarkistamista ja yksinkertaistamista koskevaa monivuotista toimintasuunnitelmaa jatkettiin Project Convergence -työkalun avulla, johon sisältyy useita prosesseja, joissa keskitytään komitean tuloksellisuuden ja vaikutusten reaaliaikaiseen seurantaan ja niitä koskevaan raportointiin; ottaa huomioon, että kaksi viimeistä näistä prosesseista, joissa käsitellään komitean vuotuista toimintakertomusta ja toiminnan jatkuvuutta, on pantu kaikilta osin täytäntöön vuonna 2024; panee merkille komitean uuden sisäisen valvonnan kehyksen osalta, että myös muita välitavoitteita on saavutettu, kuten sellaisten toteuttamiskelpoisten välineiden luominen, jotka voidaan panna nopeasti täytäntöön kriisitilanteessa ja jotka kattavat muun muassa tietotekniikan, viestinnän, rahoitusketjut ja tietosuojan;
20.	panee merkille, että komitea otti vuonna 2024 käyttöön osittain digitalisoidun ja yksinkertaistetun menettelyn varainhoidon työnkulkuja ja taloushallinnon toimijoiden nimittämistä varten; panee merkille, että vuonna 2024 ennakkotarkastetuista tapahtumista 5,60 prosenttia hylättiin ja niitä oli oikaistava tai niistä annettiin kielteinen lausunto ja että jälkitarkastuksissa keskityttiin rahoitustoimiin (uuden menetelmän mukaisesti) eikä niissä tullut esiin merkittäviä ongelmia; panee lisäksi merkille, että varainhoidon poikkeuksia koskevien ilmoitusten määrä väheni vuoteen 2023 verrattuna ja että sisäisten menettelyjen noudattamatta jättämisen vuoksi kirjattiin kaksi ilmoitusta, jotka koskivat hallinnollisia poikkeuksia, eikä hankintapäätöksiin liittyviä riita-asioita ollut vireillä;
21.	panee merkille, että vuonna 2024 käynnistettiin kolme uutta tarkastusta, jotka koskivat komitean jäsenille tarjottavien logistiikkapalvelujen tehokkuutta, käännösosaston henkilöresurssien kohdentamisen optimointia sekä hankintojen ja sopimusten hallinnoinnin riittävyyttä; panee kyselyn perusteella merkille edistymisen meneillään olevissa tarkastuksissa, jotka koskevat avointen virkojen hallinnointia, henkilötietojen suojaa ja tietotekniikkaorganisaation toimintaa yhteispalveluissa; kehottaa komiteaa pitämään vastuuvapauden myöntävän viranomaisen ajan tasalla näissä asioissa saavutetusta edistyksestä;
Henkilöresurssit, tasa-arvo ja henkilöstön hyvinvointi
22.	panee merkille, että vuoden 2024 lopussa komiteassa työskenteli yhteensä 561 henkilöstön jäsentä (pois lukien kansalliset asiantuntijat, väliaikaiset työntekijät, sisäiset toimeksisaajat ja harjoittelijat), kun vastaava luku vuonna 2023 oli 559; panee merkille, että vuoden 2024 lopussa komitean palveluksessa oli 73 sopimussuhteista toimihenkilöä ja 102 väliaikaista toimihenkilöä, kun vuonna 2023 palveluksessa oli 74 sopimussuhteista toimihenkilöä ja 96 väliaikaista toimihenkilöä, ja että heistä 22 sopimussuhteisella toimihenkilöllä oli toistaiseksi voimassa oleva sopimus, 51 sopimussuhteisella toimihenkilöllä oli määräaikainen sopimus, 49 vakinaiseen virkaan palkatulla väliaikaisella toimihenkilöllä oli määräaikainen sopimus, 50 väliaikaisella toimihenkilöllä oli toistaiseksi voimassa oleva sopimus ja kolmella väliaikaisella toimihenkilöllä oli väliaikainen toimi; panee lisäksi merkille, että komitean palveluksessa oli 39 sisäisissä tehtävissä toimivaa ulkoista palveluntarjoajaa; muistuttaa, että on tärkeää tarjota vakituisia työsopimuksia taitojen, jatkuvuuden ja tuottavan työympäristön ylläpitämiseksi; panee merkille, että vuonna 2024 henkilöstötaulukon toimien täyttöaste oli 96,40 prosenttia (eli alhaisempi kuin edellisen vuoden 98 prosenttia) ja vaihtuvuus 7,30 prosenttia (eli suurempi kuin edellisen vuoden 6,60 prosenttia);
23.	panee merkille, että vuonna 2024 komitea palkkasi 51 harjoittelijaa Cicero-järjestelmän puitteissa, ja että komitean harjoittelijoille maksetaan kuukausittainen avustus ja heillä on samat työehdot kuin komitean henkilöstöllä samoin kuin mahdollisuus tehdä etätyötä; korostaa jälleen kerran, että harjoittelujen olisi oltava palkallisia ottaen huomioon Euroopan parlamentin 14. kesäkuuta 2023 suosituksista komissiolle laadukkaista harjoittelupaikoista EU:ssa antaman päätöslauselman (2020/2005(INL)), jossa todetaan, että kaikkien harjoittelujen unionissa olisi oltava palkallisia;
24.	pitää valitettavana, että komitea ei ole vielä saavuttanut sukupuolten tasapuolista edustusta johtotehtävissä, mutta panee kuitenkin merkille komitean viisivuotisen monimuotoisuutta ja osallisuutta koskevan strategian ja toimintasuunnitelman 2022–2026 puitteissa saavutetun merkittävän edistyksen; toteaa, että vuoden 2024 lopussa komitean palveluksessa olevasta henkilöstöstä 57,1 prosenttia oli naisia ja 42,78 prosenttia miehiä, mikä vastaa jotakuinkin vuoden 2023 osuuksia; panee huolestuneena merkille, että vuosina 2023–2024 naisten osuus ylemmän johdon tehtävissä laski 44,4 prosentista 33,3 prosenttiin (ja nousi jälleen 44,4 prosenttiin vuonna 2025) ja että samalla ajanjaksolla naisten osuus keskijohdon tehtävissä laski 32,50 prosentista 29,7 prosenttiin; panee kyselyn perusteella merkille toimenpiteet, joilla pyritään lisäämään osallisuutta avoimia työpaikkoja koskevissa ilmoituksissa ja kannustetaan naisia hakeutumaan aktiivisemmin johtotehtäviin, mukaan lukien kohdennetut koulutus- ja valmennusmahdollisuudet johtotehtäviin pyrkivälle naispuoliselle henkilöstölle ja joustavampien työjärjestelyjen edistäminen;
25.	antaa komitealle tunnustusta sen toimista myös sukupuolten tasapuolisen edustuksen edistämiseksi jäsentensä keskuudessa, erityisesti lähettämällä neuvostolle kirjeitä avoimista työpaikoista ja edistämällä nimitysprosessiin osallistuvien paikallis- ja alueviranomaisten pysyvien edustustojen ja valtakunnallisten järjestöjen toimintaa; panee seurantakertomuksen perusteella merkille, että tällä välin naispuolisten jäsenten osuus kasvoi ja oli 28,7 prosenttia vuonna 2025, kun se vuonna 2020 oli 23,40 prosenttia; arvostaa sitä, että elokuussa 2024 voimaan tulleeseen komitean uuteen työjärjestykseen sisältyy nimenomaisia tavoitteita parantaa sukupuolten tasapuolista edustusta erityisesti komitean työvaliokunnan kokoonpanossa; kehottaa komiteaa jatkamaan tämänsuuntaisten toimien toteuttamista;
26.	antaa komitealle tunnustusta sisäisen kilpailun järjestämisestä vuonna 2024, sillä sen avulla pyritään vastaamaan nykyisiin ja tuleviin rekrytointitarpeisiin, varmistamaan toiminnan jatkuvuus ja pitämään palveluksessa kokenutta henkilöstöä ja täyttämään siten vajetta, joka on seurausta siitä, että Euroopan unionin henkilöstövalintatoimisto (EPSO) ei ole julkaissut varallaololuetteloita; panee kyselyn perusteella merkille, että komitean varallaololuetteloon kirjattiin 72 hakijaa, joista 46 oli jo otettu palvelukseen sekä AST- että AD-palkkaluokkiin, 1. syyskuuta 2025 alkaen; odottaa näin ollen, että komitean palveluksessa olevien väliaikaisten toimihenkilöiden ja sopimussuhteisten toimihenkilöiden määrä vähenee vuodesta 2025 alkaen;
27.	panee merkille, että vuonna 2022 käynnistetyn hybridityötä koskevan kokeiluhankkeen ja henkilöstön tyytyväisyystutkimuksen tuloksena komitea hyväksyi 1. tammikuuta 2024 päätöksen, jota on sovellettu 1. helmikuuta 2024 alkaen ja jossa säädetään hybridityöjärjestelystä ja yksilöllisestä viikoittaisesta työaikataulusta kullekin henkilöstön jäsenelle sekä mahdollisuudesta työskennellä kotoa käsin enintään 60 prosenttia työajasta (lukuun ottamatta henkilöstöryhmiä, joille etätyö ei sovellu) ja työskentelypaikkakunnan ulkopuolelta enintään 15 päivää vuodessa; toteaa, että näillä toimenpiteillä pyritään parantamaan työ- ja yksityiselämän tasapainoa samalla kun säilytetään toiminnan tehokkuus ja pidetään henkilöstö tyytyväisenä;
28.	panee tyytyväisenä merkille, että 89 prosenttia vuoden 2025 henkilöstökyselyyn vastanneista ilmoitti olevansa tyytyväisiä komitean joustaviin työjärjestelyihin; ottaa huomioon, että viimeksi mainittu seikka voi vaikuttaa myös komitean henkilöstön sairauslomapäivien määrään; panee seurantakertomuksen perusteella merkille, että sairauslomapäivien kokonaismäärä oli edelleen laskusuunnassa, kun otetaan huomioon, että vuonna 2024 se oli 7 303 päivää ja vuonna 2023 7 544 päivää, ja toteaa seuraavaa: vuonna 2023 sairauslomaa ei käyttänyt lainkaan 211 henkilöstön jäsentä (eli 36 prosenttia koko henkilöstöstä) ja vuonna 2024 määrä oli vähentynyt 196:een henkilöstön jäseneen (34 prosenttia koko henkilöstöstä), alle seitsemän päivän sairauslomalla olleiden henkilöstön jäsenten määrä kasvoi vuosien 2023 ja 2024 välillä 201:stä (35 prosenttia koko henkilöstöstä) 211:een (36 prosenttia koko henkilöstöstä) ja vuonna 2023 henkilöstön jäsenistä 92 (16 prosenttia koko henkilöstöstä) oli 7,5–21 päivän kestoisella sairauslomalla, kun vuonna 2024 määrä oli kasvanut 96:een (16 prosenttia koko henkilöstöstä);
29.	panee kyselyn perusteella merkille, että myös henkilöstön työuupumustapausten määrä laski – vuonna 2023 niitä oli 18, vuonna 2024 sen sijaan 6; antaa komitealle tunnustusta sen ennakoivasta toimintamallista, jolla se on pyrkinyt ehkäisemään työuupumusta seuraamalla tiiviisti pitkäaikaisella sairauslomalla olevaa henkilöstöä räätälöidyillä toimenpiteillä, joihin on sisältynyt säännöllinen yhteydenpito asianomaisiin henkilöstön jäseniin sekä lääketieteen asiantuntijoiden panos; toteaa lisäksi, että vuonna 2023 pitkään sairauslomaan liittyvän yksilöllisen seurannan ansiosta kolme henkilöstön jäsentä palasi onnistuneesti takaisin työhön työuupumuksen aiheuttaman pitkäaikaisen poissaolon jälkeen; suhtautuu myönteisesti komitean vuonna 2024 toteuttamiin ennaltaehkäiseviin toimiin työterveyden ja -hyvinvoinnin parantamiseksi, joita olivat esimerkiksi henkilöstölle työpaikalla järjestetyt tilaisuudet, joissa oli mukana terveydenhoidon ammattilaisia (kuten fysioterapeutteja, osteopaatteja ja puitesopimuksen nojalla palkattuja kouluttajia), ja terveyttä käsittelevien tiedotuskonferenssien järjestämiseen;
30.	panee merkille, että komitea jatkoi vuonna 2024 tiedottamista toimenpiteistä, jotka oli otettu käyttöön työpaikkakiusaamisen ehkäisemiseksi ja torjumiseksi ja jotka perustuivat sen 26. huhtikuuta 2021 antamaan päätökseen ihmisarvon suojelusta työssä, konfliktien hallinnasta ja häirinnän torjunnasta; panee merkille, että tätä tehtiin erityisesti asiaa koskevan ohjeistuksen ja sisäisen viestinnän (vuoroviikoittain ilmestyvä henkilöstöhallinnon uutiskirje) välityksellä sekä järjestämällä useita tiedotustilaisuuksia henkilöstölle ja johtajille, mukaan lukien pakollinen koulutus etiikasta ja lahjomattomuudesta; panee merkille, että komitea kirjasi vuonna 2024 neljä uutta väitettyä häirintätapausta ja että yhteen tapaukseen liittyi seksuaalista häirintää ja yksi tapaus saatettiin Belgian poliisin käsiteltäväksi virallisen valituksen kautta; panee merkille, että vakiintuneita menettelyjä (muun muassa alustava arviointi, hallinnollinen tutkimus ja varotoimenpiteet) sovellettiin, ja kehottaa komiteaa pitämään vastuuvapauden myöntävän viranomaisen ajan tasalla näiden tapausten tuloksista;
31.	antaa komitealle tunnustusta sen johdosta, että se on verkkosisällön saavutettavuusohjeita (Web Content Accessibility Guidelines, WCAG) soveltaen varmistanut, että vammaisilla henkilöillä on mahdollisuus saada käyttöönsä tai hyödyntää mitä tahansa komitean digitaalisia tuotteita; panee tässä yhteydessä merkille, että komitean HReForms-alustaa päivitettiin vuonna 2024 siten, että esteettömyys on keskeinen vaatimus ja että siihen kuuluu muun muassa parannetun värikontrastin, näppäimistönavigoinnin ja vaihtoehtoisen tekstin kaltaisia ominaisuuksia; panee tyytyväisenä merkille, että komitea maksaa vammaisten hakijoiden majoituksen valintamenettelyjen yhteydessä varmistaen näin, että menettelyissä toimitaan oikeudenmukaisesti;
32.	panee merkille, että vuonna 2024 komitean henkilöstön jäseniin lukeutui kaikkia unionin kansalaisuuksia (joukossa myös yksi Ukrainan kansalainen) ja että osa kansalaisuuksista oli yliedustettuna; suhtautuu myönteisesti komitean pyrkimyksiin tasapainottaa vuonna 2024 henkilöstönsä maantieteellistä jakaumaa kohdennetuilla tiedotusaloitteilla, joilla houkutellaan ehdokkaita aliedustetuista maista; panee merkille, että tällaisiin aloitteisiin sisältyi digitaalisten alustojen ja sosiaalisen median käytön lisäämistä, millä pyritään kasvattamaan avointen työpaikkojen näkyvyyttä, suoraa yhteydenpitoa jäsenvaltioiden pysyviin edustustoihin, kohdeyleisöille suunnattuja esitelmiä, joilla pyritään kannustamaan hakijoita osallistumaan komitean valintamenettelyihin, ja analyyseja hakemusten kehityssuuntauksia; panee merkille, että nämä toimenpiteet johtivat jo vuonna 2024 myönteiseen tulokseen, kuten vastaanotettujen työhakemusten määrän kasvuun, myös aliedustetuista maista; pitää lisäksi myönteisenä komitean yhteistyötä EPSOn ja muiden unionin toimielinten kanssa, millä se pyrkii monipuolistamaan ehdokasluetteloa, jakamaan parhaita käytäntöjä ja koordinoimaan toimia edustusvajeiden korjaamiseksi unionin hallinnossa; kehottaa komiteaa jatkamaan toimia, joilla pyritään tasapainottamaan maantieteellistä jakaumaa, myös johtotasolla, ja tiedottamaan vastuuvapauden myöntävälle viranomaiselle komitean vastaanottamien työhakemusten kehityssuuntauksista kaudesta toiseen;
Eettiset toimintapuitteet ja avoimuus
33.	suhtautuu myönteisesti komitean vuonna 2023 tekemään työhön eettisten sääntöjen ja käytäntöjen konsolidoimiseksi yhdeksi eettiseksi oikeudelliseksi kehykseksi (päätös N:o 157/2023), joka kattaa muun muassa kurinpitomenettelyn, ihmisarvoisen kohtelun työpaikalla, konfliktinhallinnan, häirinnän ehkäisyn, työpaikan ulkopuolisen toiminnan ja väärinkäytösten paljastamisen; toteaa, että vuosi 2024 oli tämän kehyksen ensimmäinen täytäntöönpanovuosi; panee merkille, että komitea tarjosi vuonna 2024 säännöllisesti eri henkilöstöryhmille, kuten uusille työntekijöille, johtajille ja muulle henkilöstölle suunnattua pakollista koulutusta, jossa käsiteltiin etiikkaan ja lahjomattomuuteen, väärinkäytösten paljastamiseen ja eturistiriitojen ehkäisemiseen liittyviä kysymyksiä;
34.	panee merkille, että komitea ei ilmoittanut yhtään tapausta Euroopan petostentorjuntavirastolle (OLAF), Euroopan syyttäjänvirastolle (EPPO) tai Euroopan oikeusasiamiehelle eikä se ollut näiden tahojen tutkimusten kohteena vuonna 2024;
35.	palauttaa mieliin, että komitea hyväksyi 4. heinäkuuta 2023 säännön N:o 6/2023 avoimuutta koskevista toimenpiteistä, joissa keskitytään luottamustehtävissä toimiviin jäseniin ja esittelijöihin; ottaa huomioon, että tällaisilla toimenpiteillä tarkoitetaan luottamustehtävissä oleville jäsenille ja esittelijälle esitettyä kehotusta tavata ainoastaan avoimuusrekisteriin rekisteröityneitä edunvalvojia ja julkistaa kaikki tapaamisensa, joita heillä on ollut komitean jäsenen ominaisuudessaan edunvalvojien kanssa; panee merkille, että vuonna 2024 yksi komitean jäsen ilmoitti tapaamisesta edunvalvojan kanssa; antaa tässä yhteydessä komitealle tunnustusta siitä, että se liittyi virallisesti EU:n avoimuusrekisteriin 1. tammikuuta 2024;
36.	panee kyselyn perusteella merkille komitean vuonna 2024 käyttöön ottamat periaatteet ja mekanismit avoimuuden edistämiseksi eri osa-alueilla, kuten talousarvio- ja varainhallinnossa, raportoinnissa, tarkastusyhteistyössä, henkilöstöhallinnossa, julkisissa hankinnoissa, asiakirjojen saatavuudessa ja asiakirjahallinnossa;
37.	suhtautuu myönteisesti komitean uusiin toimiin eturistiriitojen havaitsemista ja ehkäisemistä koskevissa asioissa vuonna 2024; panee merkille, että päätöksen N:o 157/2023 tuloksena komitea määritteli eturistiriitojen käsitteen ja otti käyttöön mekanismin, jonka avulla tällaiset ristiriidat voidaan havaita ja estää siten, että henkilöstö ilmoittaa (mahdollisista) eturistiriidoista täyttämällä lomakkeen uransa tai ammatillisen toimintansa tietyissä keskeisissä vaiheissa; panee kyselyn perusteella tyytyväisenä merkille, että entisten korkeiden virkamiesten ammatillista toimintaa koskevat vuotuiset tiedot julkaistaan avoimesti komitean verkkosivustolla ja että heitä kielletään harjoittamasta lobbausta tai vaikuttamasta komiteaan ensimmäisten 12 kuukauden kuluessa siitä, kun he ovat jättäneet tehtävänsä komiteassa;
38.	panee kyselyn perusteella merkille, että vuonna 2024 komiteassa ei havaittu yhtäkään eturistiriitatapausta; panee kuitenkin myös merkille, että yksi komitean jäsenistä toi julki huolensa mahdollisesta eturistiriidasta, joka liittyi maksun saamiseen parlamentin jäsenelle tai parlamentin poliittiselle ryhmälle tarkoitetun teknisen tukitutkimuksen laatimisesta; pitää myönteisenä vastuuvapausmenettelyn aikana saatua vahvistusta, jonka mukaan kyseinen komitean jäsen ei itse asiassa lopulta ottanut vastaan kyseistä tehtävää;
39.	toteaa, että vuonna 2024 komiteassa ei kirjattu yhtään väärinkäytösten paljastamistapausta; panee merkille, että komitea ei hyväksynyt vuonna 2024 uusia väärinkäytösten paljastamista koskevia toimenpiteitä, vaan tukeutui edelleen vuodesta 2015 lähtien käytössä olleisiin toimenpiteisiin edistäen niitä etiikkaa koskevan koulutuksen avulla;
40.	panee merkille, että komitealla on käytössään erilaisia petostentorjuntatoimenpiteitä, joita sovelletaan sen jäseniin ja henkilöstöön ja joiden toteuttamisesta eri yksiköt ovat huolehtineet; pitää valitettavana, että vuonna 2024 ei ollut käytössä petostentorjuntastrategiaa; panee kuitenkin kyselyn perusteella merkille, että komitea hyväksyi vuonna 2025 konsolidoidun petostentorjuntakehyksen, joka on välivaihe kattavan petostentorjuntastrategian kehittämisessä, ja että tämän tavoitteen saavuttamisessa hyödynnetään OLAFilta peräisin olevaa menetelmää; pyytää komiteaa pitämään vastuuvapauden myöntävän viranomaisen ajan tasalla tästä asiasta;
Digitalisaatio, kyberturvallisuus ja tietosuoja
41.	panee merkille, että komitean ja ETSK:n tietotekniikkabudjetti oli yhteensä 13,70 miljoonaa euroa vuonna 2024, kun se vuonna 2023 oli 12,70 miljoonaa euroa, mikä merkitsee noin 7,90 prosentin vähennystä, ja että tästä talousarviosta 760 000 euroa (eli arviolta kuusi prosenttia) osoitettiin kyberturvallisuuteen vuonna 2024;
42.	panee kyselyn perusteella merkille, että innovoinnin ja tietotekniikan osasto pani vuonna 2024 täytäntöön uuden monivuotisen digitaalistrategian vuosiksi 2024–2026, ja että strategiassa asetetaan etusijalle digitaalisten tiedostojen hallinta, sähköinen työnkulku, sähköiset allekirjoitukset ja pilvipohjaiset ratkaisut ja keskitytään neljään lippulaivaohjelmaan, joita ovat M365 Digital Workplace, ARES, EdiT ja kyberturvallisuus ja joilla pyritään parantamaan yhteistyötä, automaatiota ja institutionaalista häiriönsietokykyä; korostaa M365-ohjelman edistymistä, mukaan lukien SharePoint Online -järjestelmään siirtymisen suunnittelu, Windows 11- ja M365‑sovellusten käyttöönotto sekä tekoälystrategian ja M365 Copilot -pilottihanketta koskevan etenemissuunnitelman kehittäminen vuonna 2025; panee merkille, että komitea alkoi ottaa käyttöön HAN-asiakirjahallintajärjestelmää ja edistyi lainsäädännön laatimiseen tarkoitetun EdiT XML -editorin käyttöönotossa; pitää tervetulleena siirtymistä kohti jaetun vastuun kyberturvallisuutta, ja siihen liittyviä koulutusaloitteita sekä monivuotista suunnitelmaa, joka noudattaa unionin normeja; panee merkille asiakirjahallintoon, infrastruktuuriin ja suojattuihin viestintävälineisiin liittyvät parannukset, mukaan lukien SECABC-sähköpostijärjestelmä, SACHA:n tiedonsiirto ja päätepisteiden hallintajärjestelmät; on tyytyväinen ”Alueiden talon” vuosien 2025–2027 työsuunnitelmaan, jossa digitalisaatio on asetettu etusijalle nykyaikaisen, joustavan ja digitaalivetoisen instituution rakentamiseksi;
43.	panee merkille, että komitea otti asteittain käyttöön tekoälyä koskevan ”Panoramic AI” -nimisen kokeiluhankkeen, jolla luodaan pääkeskus, joka virtaviivaistaa monimutkaisen sisällön saatavuutta vuodesta 2024 alkaen; panee lisäksi merkille, että komitea on käyttänyt aktiivisesti komission tekoälyvälineitä muun muassa kääntämiseen ja tiivistelmien tekemiseen ja osallistunut koekäyttäjänä GPT@JRC -tekoälypilottiratkaisua testaamiseen; panee kyselyn perusteella merkille, että vuonna 2023 hyväksytyissä tekoälyä koskevissa komitean suuntaviivoissa vahvistettiin perustaso sille, miten henkilöstö voisi kokeilla tekoälyn käyttöä, elokuussa 2024 voimaan tulleen Euroopan parlamentin ja neuvoston asetuksen (EU) 2024/1689[footnoteRef:13] täytäntöönpanemiseksi ja tietosuojaa koskevien ja eettisten normien mukaisten yritysvaihtoehtojen kehittämistä varten; suhtautuu tässä yhteydessä myönteisesti siihen, että henkilöstölle on järjestetty tiedotustilaisuuksia, joissa sille on kerrottu tekoälyä koskevista suuntaviivoista, että henkilöstöä varten on julkaistu tekoälylukutaitoa koskeva muistio ja että vuonna 2024 on järjestetty työpajoja tekoälyä koskevan tietämyksen lisäämiseksi; panee merkille lisäarvon, jota saadaan henkilökohtaista tuottavuutta lisäävistä tekoälyvälineistä, kuten M365 Copilot -välineestä, ja tekoälyvalmiuksien sisällyttämisestä tietoteknisiin tukivälineisiin; [13:  	Euroopan parlamentin ja neuvoston asetus (EU) 2024/1689, annettu 13. kesäkuuta 2024, tekoälyä koskevista yhdenmukaistetuista säännöistä ja asetusten (EY) N:o 300/2008, (EU) N:o 167/2013, (EU) N:o 168/2013, (EU) 2018/858, (EU) 2018/1139 ja (EU) 2019/2144 sekä direktiivien 2014/90/EU, (EU) 2016/797 ja (EU) 2020/1828 muuttamisesta (tekoälysäädös) (EUVL L, 2024/1689, 12.7.2024, ELI: http://data.europa.eu/eli/reg/2024/1689/oj).] 

44.	panee kyselyn perusteella merkille, että tietosuojavastaavan vaihtamista ilman Euroopan tietosuojavaltuutetun ennakkosuostumusta koskevan menettelyllisen valvonnan jälkeen komitea myönsi virheensä ja ryhtyi korjaaviin toimiin; toteaa, että tietosuojavastaavan tehtävän siirtäminen oikeudelliselle yksikölle perustui sisäisen tarkastajan suositukseen; panee merkille, että komitea otti entisen tietosuojavastaavan takaisin palvelukseensa ja pyysi virallisesti tietosuojavaltuutetun hyväksyntää uudelle nimitykselle varmistaakseen, että asiassa toimittiin kaikilta osin oikein;
45.	panee kyselyn perusteella merkille, että kaikki komiteaan vuonna 2024 kohdistetut kyberhyökkäykset onnistuttiin torjumaan, koska nykyiset havaitsemis- ja ehkäisemistoimenpiteet hillitsivät tehokkaasti kaikkia uhkia; panee merkille, että komitea toteutti useita toimia kyberturvallisuus- ja tietosuojakehyksensä vahvistamiseksi pysymällä ajan tasalla näiden osa-alueiden viimeisimmästä kehityksestä ja parhaista käytännöistä vuonna 2024; panee merkille, että joihinkin näistä toimista sisältyi asiaankuuluvan henkilöstön osallistuminen Euroopan unionin kyberturvallisuusviraston (ENISA) ja Euroopan tietosuojavaltuutetun järjestämään ”Personal Data Breach Awareness in Cybersecurity Incident Handling” -harjoitukseen, osallistuminen vuoden 2024 Euroopan kyberturvallisuuskuukauteen ja tiedotustilaisuuksiin sekä henkilöstölle, erityisesti uusille työntekijöille, järjestettyihin henkilökohtaisiin perehdytystilaisuuksiin; suhtautuu myönteisesti myös kaksivaiheisen todentamisen käyttöönottoon, jolla parannetaan käyttöturvallisuutta, komitean verkkosivuston sisällönhallintajärjestelmän siirtämiseen uudelle alustalle (Drupal), jolla varmistetaan parempi häiriönsieto- ja sopeutumiskyky, sekä jatkuvaan tiiviiseen yhteistyöhön CERT-EU:n kanssa uhkien reaaliaikaisessa seurannassa ja suojautumisessa hajautetuilta palvelunestohyökkäyksiltä; panee merkille, että innovoinnin ja tietotekniikan osasto käynnisti digitalisaatiota ja kyberturvallisuutta koskevan muutosohjelman, joka on unionin ja kansainvälisten standardien ja myös Euroopan parlamentin ja neuvoston asetuksen (EU, Euratom) 2023/2841[footnoteRef:14], NIST‑kyberturvallisuuskehyksen ja OWASP-hankkeen (Open Web Application Security Project) mukainen ja jolla pyritään vahvistamaan häiriönsietokykyä, riskinhallintaa, tietosuojaa ja muita hallintonäkökohtia koko komiteassa; [14:  	Euroopan parlamentin ja neuvoston asetus (EU, Euratom) 2023/2841, annettu 13. joulukuuta 2023, toimenpiteistä kyberturvallisuuden yhteisen korkean tason varmistamiseksi unionin toimielimissä, elimissä, toimistoissa ja virastoissa (OJ L, 2023/2841, 18.12.2023, ELI: http://data.europa.eu/eli/reg/2023/2841/oj).] 

Kiinteistöt
46.	panee merkille, että komitean talousarvio kiinteistöjä ja niihin liittyviä kustannuksia varten (kyseisen vuoden määrärahat) oli 18 963 miljoonaa euroa vuonna 2024 (18 594 miljoonaa euroa vuonna 2023) ja että maksujen toteutusaste oli 92 prosenttia (93,70 prosenttia vuonna 2023); panee tyytyväisenä merkille, että komitea sai aikaan 108 000 euron säästöt siivouspalveluissa niinä aikoina, jolloin komitean rakennuksissa oli vähemmän ihmisiä;
47.	panee vuosikertomuksesta merkille komitean päätelmän, jonka mukaan yksi sen vuonna 2017 asettamista rakennusten maantieteellistä keskittämistä koskevista tärkeimmistä painopisteistä on saavutettu; panee merkille komitean näkemyksen, jonka mukaan uuden hybridityöjärjestelyn onnistunut täytäntöönpano luo perustan lisäkustannussäästöille toimitiloja vähentämällä; panee tässä yhteydessä merkille, että komitea käynnisti vuoden 2024 lopussa SPaCES-hankkeen, jolla se pyrki muuttamaan sekä komitean työskentelykäytäntöjä että työtiloja muun muassa muuttamalla tilojen varustelua, ja että hankkeen ensimmäinen vaihe on B100-rakennukseen sijoitetun henkilöstön siirtäminen uusiin toimitiloihin; panee merkille, että komitean ja ETSK:n yhteisen päätöksen mukaisesti kyseisen rakennuksen vuokrasopimus päättyy elokuussa 2026; kehottaa komiteaa tiedottamaan vastuuvapauden myöntävälle viranomaiselle tässä asiassa tapahtuvasta edistyksestä;
48.	panee merkille, että VMA-rakennuksen perusparannustyöt jatkuivat vuonna 2024; panee seurantakertomuksesta merkille, että VMA-rakennukseen asennettuun älykkääseen teknologiaan tehdyillä investoinneilla varmistetaan tulevaisuuden vaatimukset huomioon ottava joustava toimistotila ja optimaalinen käyttäjämukavuus eri tasoilla, mikä auttaa vähentämään energiankulutusta edelleen noin 13 000 eurolla vuodessa (vuoden 2023 keskimääräisten sähkön ja kaasun hintojen perusteella);
49.	suhtautuu myönteisesti komitean ja ETSK:n sitoumukseen soveltaa järjestelmällisesti kaikkien käyttäjien tarpeet huomioon ottavan suunnittelun periaatetta infrastruktuuriinsa, millä varmistetaan rakennusten lähtökohtainen esteettömyys; panee merkille, että komiteat toteuttivat erilaisia toimenpiteitä varmistaakseen rakennustensa, myös hissien, esteettömyyden henkilöille, joilla on erilaisia rajoitteita (kuten pyörätuolin käyttäjät, sokeat, näkövammaiset ja kuurot henkilöt sekä lihas- tai verenkierto-ongelmista kärsivät iäkkäät henkilöt);
Ympäristö ja kestävä kehitys
50.	panee merkille, että komitea jatkoi vuonna 2024 erilaisten ympäristöä säästävien käytäntöjen toteuttamista, muun muassa investointeja innovatiivisiin energiatehokkaisiin valaistusjärjestelmiin, energiamittareihin, kriittisiin laitteistoihin asennettuihin hiilidioksiditasojen seuraamiseen tarkoitettuihin antureihin, rakennusten lämpötilojen (muun muassa ilmastoinnin ja lämmityksen) sääntelyyn vuodenajan mukaan ja 100-prosenttisesti vihreän sähkön ostamiseen; panee merkille, että komitea soveltaa ympäristökriteerejä kaikissa tarjouskilpailumenettelyissä ja kestävyyslausekkeita tarjouspyynnöissä, joiden arvo on yli 25 000 euroa, ja sisällyttää räätälöityjä lausekkeita tarjouspyyntöihin, joilla on suuri ympäristövaikutus tai joiden arvo on yli 60 000 euroa; panee tyytyväisenä merkille, että komitea sisällyttää ympäristönäkökohdat riskinhallintajärjestelmäänsä ja ydintoimintaprosesseihinsa ja on nimennyt EMAS-yhteyspisteitä;
51.	arvostaa sitä, että komitea on sitoutunut edistämään henkilöstönsä kestävää liikkumista; panee tässä yhteydessä merkille, että komitea otti vuonna 2024 käyttöön 100 euron kiinteämääräisen polkupyöräkorvauksen niitä työntekijöitä varten, jotka käyttävät polkupyörää ensisijaisena kulkuneuvona työmatkojensa taittamiseen, laajensi polkupyörien pysäköintikapasiteettiaan ja järjesti liikenneaiheisia aamiaistilaisuuksia ja tietovisoja; panee kyselylomakkeesta merkille, että henkilöstö on voinut vuodesta 2024 alkaen pyytää 50 prosentin korvausta junaliikenteen toisen luokan kausilipuista (enintään 60 kilometrin matkat);
52.	panee kyselyn perusteella tyytyväisenä merkille, että energiansäästötoimenpiteiden ansiosta komitean energiankulutus väheni arviolta neljä prosenttia vuonna 2024 vuoteen 2022 verrattuna; panee merkille, että komitea on ylittänyt vuoden 2024 EMAS‑tavoitteet kaikilla osa-alueilla (mm. sähkö, kaasu, vesi, jätteet, jätteiden lajittelu, paperinkäyttö toimistossa ja hiilidioksidipäästöt) vuoden 2019 tasoon verrattuna; panee merkille, että vuoteen 2023 verrattuna vuonna 2024 veden ja paperin kulutus kasvoi hieman, veden kulutus 14 prosenttia ja paperin kulutus yhden prosentin verran, kun taas komitean hallinnollisista toimista aiheutuvat hiilipäästöt vähenivät 4,3 prosenttia, sähkön käyttö väheni viisi prosenttia, kaasun yhden prosentin ja jätteen tuotanto 12 prosenttia;
Toimielinten välinen yhteistyö 
53.	suhtautuu myönteisesti siihen, että komitea uusi vuonna 2024 parlamentin ja komission kanssa tekemänsä yhteistyösopimukset, joilla luodaan perusta komitean tiiviimmälle institutionaaliselle osallistumiselle unionin lainsäädäntöprosessin kaikkiin vaiheisiin sellaisten eri politiikkojen (kuten aluekehitys, ilmastopolitiikka ja sosiaalinen yhteenkuuluvuus) osalta, jotka menevät pidemmälle kuin politiikat, joiden osalta on jo pitkään harjoitettu yhteistyötä; toteaa, että näihin sopimuksiin sisältyy myös vahvempia määräyksiä alueellisten vaikutusten arviointia koskevasta yhteistyöstä; panee kyselyn perusteella tyytyväisenä merkille, että komitean puheenjohtajakokous tapasi 13. lokakuuta 2024 suhteista komiteaan vastaavan parlamentin varapuhemiehen keskustellakseen yhteistyön vahvistamisesta muun muassa kannustamalla yhteisten kokousten pitämiseen, erityisesti valiokuntien ja esittelijöiden tasolla, ja ottamalla komitea mukaan kolmikantaneuvotteluihin ja logistiseen yhteistyöhön parlamentin SPAAK-rakennuksessa toteutettavien korjaustöiden aikana; panee merkille, että vuonna 2024 komitean jäsenet tapasivat myös neuvoston ja pysyvien edustustojen edustajia ja osallistuivat neuvoston puheenjohtajavaltion järjestämiin tapahtumiin sen varmistamiseksi, että komitean kannat otetaan huomioon unionin lainsäädännössä;
[bookmark: _Hlk214993441]54.	pitää myönteisenä toimielinten välisellä yhteistyöllä saavutettuja talousarviosäästöjä ja hallinnollisia säästöjä ja erityisesti ETSK:n kanssa luotua tiiviistä hallinnollista yhteistyötä, sillä komitealla on ETSK:n kanssa yhteiset toimitilat ja yhteispalvelut kääntämisen, infrastruktuurin, terveydenhoitopalvelujen, ateriapalvelujen, logistiikan ja tietotekniikan osalta sekä yhteinen tietosuojarekisteri, ja ottaa huomioon, että vuonna 2024 komitean yhteispalveluissa työskenteli lähes 470 henkilöstön jäsentä ja niiden yhteiset menot kattoivat yli 68 miljoonaa euroa (yli 140 miljoonaa euroa, jos palkkoihin liittyvät kulut lasketaan mukaan); toteaa, että näiden kahden toimielimen yhteistyöstä saatavat tehokkuushyödyt ja talousarviosäästöt ovat merkittäviä, arviolta kymmeniä miljoonia euroja vuodessa verrattuna siihen, että kumpikin valiokunta hoitaisi näitä palveluja itsenäisesti; kehottaa jälleen kerran laajentamaan tätä yhteistyötä mahdollisimman paljon ja perustamaan yhteispalveluille yhden yhteisen hallinnon ja pitämään kuitenkin erillään keskeisistä riippumattomista toimeksiannoista vastaavat palvelut ja yksiköt;
55.	pitää myönteisenä komitean pyrkimystä saada aikaan synergioita hankkimalla palveluja muilta toimielimiltä palvelutasosopimusten avulla ja osallistumalla toimielinten välisiin koordinointielimiin ja toimielinten välisiin hankintamenettelyihin; panee merkille, että komitea saavutti merkittävää synergiaa tapahtumien ja viestinnän alalla järjestämällä yhdessä komission kanssa Euroopan alueiden ja kuntien teemaviikon ja muun muassa parlamentin, neuvoston ja komission kanssa julkisen viestinnän ammattilaisille tarkoitetun vuotuisen EuroPCom-konferenssin vuonna 2024; suhtautuu myönteisesti siihen, että komitean paikallis- ja aluevaltuutettujen eurooppalainen verkosto sekä komission Paikallispäättäjät EU:ta rakentamassa -verkosto yhdistettiin vuonna 2024 yhdeksi yhteisesti hallinnoiduksi EU:n paikallisvaltuutettujen verkostoksi;
56.	panee merkille, että komitea tekee komission kanssa yhteistyötä (vuosimaksua vastaan) henkilöstöasioiden käsittelyssä ja erilaisten talous- ja henkilöstöhallinnossa hyödynnettävien tietoteknisten alustojen käytössä ja että komissio sisällytti vuonna 2024 komitean LORDIMAS-nimisen tietoteknisen järjestelmän keskeiseksi kaupunkien digitalisaatiota mittaavaksi tietotekniseksi välineeksi; panee lisäksi merkille, että komitea pitää täysistuntonsa parlamentin ja komission toimitiloissa kompensoidakseen sen omien kokoushuoneiden vähäisyyttä ja ostaa tulkkauspalveluja näiltä kahdelta toimielimeltä;
Viestintä
57.	panee merkille, että komitean viestintätoimissa keskitytään suhteisiin lehdistön kanssa, tapahtumien järjestämiseen, digitaaliseen sisältöön ja sosiaaliseen mediaan ja että niiden kokonaisbudjetti (kyseisen vuoden määrärahat) oli noin 2,3 miljoonaa euroa vuonna 2024 eli noin 500 000 euroa pienempi kuin vuonna 2023; panee seurantakertomuksesta merkille, että viestintätoimien rahoitusvajeen vuoksi komitea on riippuvainen vuoden lopussa tehtävistä määrärahasiirroista ja C8-määrärahoista, mikä selittää C1-määrärahojen alhaisen käyttöasteen (48,20 prosenttia) ja C8-määrärahojen korkean käyttöasteen (98,90 prosenttia) vuonna 2024 budjettikohdan 26 (”Asiantuntemus ja [...] jakelu”) osalta;
58.	panee tyytyväisenä merkille komitean saavutukset unionin politiikkatoimien ja ohjelmien edistämisessä paikallis- ja aluetasolla, neuvoa-antavan työn tavoittavuuden parantamisessa sekä komitean näkyvyyden ja vaikutuksen lisäämisessä; panee merkille, että vuonna 2024 komitea toimi järjestäjänä, isännöijänä tai tukijana 33 paikallisessa EU-vuoropuhelussa, 53:ssa Euroopan alueiden ja kuntien teemaviikon istunnossa ja 47 tapahtumassa; panee erityisesti merkille Euroopan alueiden ja kuntien kymmenennen huippukokouksen, jossa oli mukana yli 7 000 osanottajaa ja jonka tarkoituksena on muokata unionin tulevaisuutta koskevaa ohjelmaa; panee merkille seuraavat tapahtumat: – Euroopan alueiden ja kuntien teemaviikko, jossa käsitellään koheesiorahastoja seuraavassa monivuotisessa rahoituskehyksessä ja johon osallistuu yli 2 500 osanottajaa; – yhdestoista toissijaisuusperiaatetta käsittelevä konferenssi, jossa käsitellään sääntelyn parantamista ja toissijaisuutta seuraavan monivuotisen rahoituskehyksen yhteydessä; – vuoden 2024 nuorten päättäjien ohjelma, johon osallistui yli 150 osallistujaa kaikista jäsenvaltioista ja kahdeksasta ehdokasmaasta; ja – viidestoista Euroopan julkisen viestinnän konferenssi (EuroPCom), jossa käsiteltiin tekoälyä ja julkisen viestinnän uusia suuntauksia ja johon osallistui 3 200 osanottajaa ja katsojaa 55 eri maasta; panee merkille, että komitea myös edisti 74:ssä eri yhteydessä työtään ja näkemyksiään kokouksissa tai tapahtumissa, joihin osallistui muita unionin toimielimiä;
59.	antaa komitealle tunnustusta siitä, että se on parantanut tietojensa saatavuutta ja niiden historiallista säilyttämistä ja pyrkinyt tähän tavoitteeseen asettamalla kaikki komitean asiakirjat ja julkaisut saataville yhteen komitean ulkoisella verkkosivustolla sijaitsevaan paikkaan vuonna 2024 toteutettujen julkaisutoimiston pienoisohjelmien kautta, ottamalla vuonna 2024 käyttöön tekoälyyn perustuvan Panoramic-AI-alustan, joka tarjosi parempia ja käyttäjäystävällisempiä mahdollisuuksia tutustua institutionaaliseen sisältöön (muun muassa keskeisiin asiakirjoihin, esityksiin ja keskusteluihin), siirtämällä komitean ulkoisten lehdistötiedotteiden ja uutisten arkiston kokonaisuudessaan viestintäverkkojen, sisältöjen ja teknologian pääosaston uutishuoneeseen, ja siirtämällä komitean historialliset arkistot ensimmäistä kertaa Firenzessä sijaitsevien unionin historiallisten arkistojen yhteyteen;
60.	panee vaikutustenarvioinnista ja vuosikertomuksesta merkille komitean panoksen vuoden 2024 EU-vaaleja koskevaan parlamentin viestintäkampanjaan, johon se osallistui ottamalla siihen mukaan 750 nuoren päättäjän verkoston, mainostamalla parlamentin aineistoa, tuottamalla äänestämiseen kannustavia videoita komitean jäsenten kanssa, omistamalle EU-vaaleille oman sivuston komitean verkkosivustolla ja tuottamalla muuta sosiaalisessa mediassa mainostettua visuaalista sisältöä, joka saavutti lähes viisi miljoonaa käyttäjätiliä;
61.	panee vuosikertomuksesta merkille komitean menestyksen näkyvyyden saavuttamisessa tiedotusvälineissä, mikä käy ilmi vuoden 2024 yleisistä mittareista, joista esimerkkinä mainittakoon 28 prosentin lisäys verkkovierailijoiden määrässä, 11,60 prosentin lisäys seuraajien määrässä ja 16 prosentin lisäys sen toimintaan kiinteästi kuuluvaan digitaaliseen toimintaan osallistumisessa;
62.	panee merkille, että komitea ei osallistunut romaniaiheiseen teemaviikkoon vuonna 2024;

